
SC 2011 - 2792/10.02.2011                                            A P R O B A T
                                                                                      PRIMAR

                                                              DR. ING. GHEORGHE CIUHANDU

R E F E R A T

privind Planul de Ordine şi Siguranţă Publică al Municipiului Timişoara
Direcţia Poliţiei Locale Timişoara,  înfiinţată în temeiul Legii Poliţiei Locale  
nr. 155/2010, prin Hotărârea Consiliului Local al Municipiului Timişoara nr.  441/20.12.2010 - privind înfiinţarea instituţiei publice de interes local cu personalitate juridică – Direcţia Poliţiei Locale Timişoara, aprobarea Organigramei, a statului de funcţii şi a regulamentului de organizare şi funcţionare,  în  scopul exercitării atribuţiilor privind apărarea drepturilor şi libertăţilor fundamentale ale persoanei, a proprietăţii private şi publice, prevenirea şi descoperirea infracţiunilor, în următoarele domenii: 
    a) ordinea şi liniştea publică, precum şi paza bunurilor;

    b) circulaţia pe drumurile publice;

    c) disciplina în construcţii şi afişajul stradal;

    d) protecţia mediului;

    e) activitatea comercială;

    f) evidenţa persoanelor;

    g) alte domenii stabilite prin lege,
    îşi desfăşoară activitatea  în interesul comunităţii locale,  exclusiv pe baza şi în executarea legii, precum şi a actelor autorităţii deliberative şi ale celei executive ale administraţiei publice locale, în conformitate cu reglementările specifice fiecărui domeniu de activitate, stabilite prin acte administrative ale autorităţilor administraţiei publice locale.


Dintre  domeniile  enumerate mai sus, ordinea  publică este componenta securităţii naţionale şi  reprezintă starea de legalitate de echilibru şi pace socială, iar siguranţa publică  reprezintă sistemul de linişte şi încredere pe care îl conferă serviciul poliţienesc. 
În scopul exercitării de către Direcţia Poliţiei Locale Timişoara a competenţelor şi  atribuţiilor conferite de lege în domeniul  ordinii şi liniştii publice, în temeiul art. 30 lit. g) din Legea Poliţiei Locale  nr. 155/2010, propunem aprobarea Planului de Ordine şi Siguranţă Publică,  conform Anexei. 

